SET พรุ่งนี้ไซด์เวย์กรอบแคบ ก่อนเข้าช่วงวันหยุดปีใหม่
บล.ไทยพาณิชย์ คาดดัชนีฯจะแกว่งไซด์เวย์ในกรอบแคบ แต่มีโอกาสแกว่งตามตลาดต่างประเทศที่ส่วนใหญ่เทรดแค่ครึ่งวัน พร้อมให้แนวรับ 1,270-1,275 จุด ส่วนแนวต้าน 1,290 จุด
24 ธ.ค. 2558

นายเอกภาวิน สุนทราภิชาติ ผู้จัดการฝ่ายกลยุทธ์การลงทุน บล.ไทยพาณิชย์ เปิดเผยถึงตลาดหุ้นไทยช่วงเช้า (24 ธ.ค.) เปิดกระโดด โดยมีหุ้นในกลุ่มพลังงานขึ้นนำตามราคาน้ำมันฟื้นตัว แต่หลังจากนั้นก็ไม่มีปัจจัยใหม่เข้ามาสนับสนุนเพิ่มเติม ทำให้ดัชนีแกว่งไซด์เวย์ในกรอบแคบ
ด้านตลาดหุ้นอื่นในภูมิภาคเอเชียวันนี้เคลื่อนไหวในกรอบแคบทั้งในแดนบวก-ลบ พร้อมให้ติดตามตัวเลขเงินเฟ้อของญี่ปุ่นที่จะประกาศในวันพรุ่งนี้ ซึ่งตลาดคาดว่าจะออกมาในระดับต่ำเหมือนเดิม
แนวโน้มการลงทุนในวันพรุ่งนี้ (25 ธ.ค.) คาดว่าดัชนีฯจะแกว่งไซด์เวย์ในกรอบแคบ แต่มีโอกาสแกว่งตามตลาดต่างประเทศที่ส่วนใหญ่เทรดแค่ครึ่งวัน พร้อมให้แนวรับ 1,270-1,275 จุด ส่วนแนวต้าน 1,290 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ADVANC ปิดที่ 153.50 บาท เพิ่มขึ้น 0.50 บาท
JAS ปิดที่ 3.30 บาท เพิ่มขึ้น 0.08 บาท
INTUCH ปิดที่ 53.25 บาท เพิ่มขึ้น 0.75 บาท
PTT ปิดที่ 250.00 บาท เพิ่มขึ้น 2.00 บาท
SCB ปิดที่ 120.00 บาท ลดลง 0.50 บาท
 
ที่มา: สำนักข่าวอินโฟเควสท์